Rikunarita-ORG/Wikinium huggingface dataset:
# Bitka za Talas

**Bitka za Talas** koja se vodila 751. godine je bila treća i poslednja bitka između vojnih snaga Kineskog Carstva vođenog od Dinastije Tang i arapskih osvajača u sklopu širenja muslimanske vjere. Historičari su tijekom jednog razdoblja usporedili ovu bitku s dvije bitke za Carigrad i bitkom kod Toursa pošto je u tim bitkama zaustavljen arapski prodor u Evropu dok je u Bitki za Talas on zaustavljen u smjeru Kine.

## Raniji događaji

Do prvog kratkotrajnog arapsko-kineskog rata dolazi 715. godine nakon što je uz arapsku pomoć oboren prokineski vladara Ferganske doline. U protunapadu kineska armija od 10 hiljada vojnika vraća svog vazala na vlast i vrši masakr protivnika.

U odgovoru na taj potez Dinastije Tang arapska vojska 717. godine vrši napad na najzapadniju kinesku pokrajinu imena Akse. Ovaj put Kina šalje dvije armije na arapsku vojsku što rezultira njenom ponovnom potpunom pobjedom. Do prva dva rata ili preciznije bitke dolazi istovremeno s arapskim osvajanjem današnjeg područja Pakistana, ali nakon njih arapska vladaćuja dinastija Omejadi pada u krizu što završava njihov prodor na istok.

Padom arapske dinastije Omejadi u građanskom ratu na vlast dolazi dinastija Abasidi čiji prvi vladar, kalif nakon osvajanja vlasti 750. godine šalje vojsku u napad na susjede kako bi vojnim pobjedama legalizirao svoju vlast u narodu.

## Bitka

Do bitke za Talas koja se vodila negdje u graničnom području današnjeg Kazahstana i Kirgistana dolazi u kasno ljeto 751. godine kada jedna od tih armija dolazi u centralnu aziju kako bi osvojila područje rijeke Sir Darja koje se nalazilo pod kineskom kontrolom. U bitki po kineskim izvorima će sudjelovati malo verovatnih 200.000 arapskih vojnika protiv 30.000 kineskih vojnika (zajedno s plaćenicima) tako da će potpunu pobedu ostvariti arapska dinastija Abasidi. Po kineskim izvorima razlog za tu pobedu je bila izdaja oko 20.000 kineskih plaćenika iz centralne Azije koji prelaze na arapsku stranu što rezultira vojnom katastrofom. Kineski general vidjevši što se događa je naredio svojim lojalnim vojnicima da krenu u organizirano povlačenje tijekom kojega su arapskim pratiteljima nanijeli veće gubitke. Na kraju će bitku preživjeti samo 2 hiljade kineskih vojnika od njih 10.

## Nakon bitke

Kineska vojska se nakon ovog poraza počela pripremati za vlastitu invaziju centralne azije da je oslobodi od arapskih osvajača, ali nakon početnog uspjeha 753. na području današnje sjevernog Pakistana u Kini izbija 755. godine An Shi pobuna koju će dinastija Tang jedva preživjeti tako da Kina defenitivno odustaje od daljnjih bitaka u centralnoj Aziji. S druge strane pobjednik u bitki Abasidski kalifat je bio verovatno obavješten o veličini tadašnje Kineske vojske (oko 500.000 vojnika) i broju stanovnika Kine (oko 80 miliona) od strane plaćenika koji su prešli na njegovu stranu, a imao je i svoje unutrašnje probleme pa je ideja o invaziji Kine postala nepraktična. Jedini konkretni rezultati ove bitke koji su neki raniji historičari nazvali odlučujućom zbog zaustavlja arapske ekspanzije na istok postaje prihvaćanje muslimanske vjere u centralnoj aziji iz koje je zauvjek izbačena Kina.
# Yan Zhenqing

|  |
| --- |
|  |
| Druga imena
 |
| Kurtoazno ime: | Qingchen (清臣)
 |
| Alias: | Yan Pingyuan (顏平原) Yan Lugong (顏魯公)
 |
| Posthumno ime: | Wenzhong (文忠)
 |

*Ovo je kinesko ime; porodično ime je* Yan*.*
**Yan Zhenqing** (pojednostavljeni kineski: 颜真卿; tradicionalni kineski: 顏真卿; pinyin: *Yán Zhēnqīng*; Wade-Giles: **Yen Chench'ing**) (709–785) bio je vodeći kineski kaligraf iz doba dinastije Tang, kojoj je također služio kao lokalni guverner. Smatra se jednim od najvećih kineskih kaligrafa, a njegov stil redovnog pisma, koji je po njemu dobio ime *Yan*, je često imitiran.

Poticao je iz ugledne porodice. Među precima mu je bio znameniti učenjak Yan Zhitou, a čukundjed Yan Shigu je bio znameniti lingvist. Otac Yan Weizhen je bio osobni tutor prinčeva dinastije Tang. Sam Yan Zhenqing je nakon položenog carskog ispita prešao u carsku službu godine 734. Napredovao je do mjesta guvernera Pingyuana, gdje su ga zatekle političke napetosti koje će eskalirati u An Shi ustanak. Yan Zhenqing se za vrijeme tog sukoba istakao odanošću carskoj dinastiji, kao i uspješnim borbama protiv pobunjenika. Njegovo napredovanje u carskoj službi je ozbiljno smetala sklonost borbi protiv korupcije. Zbog toga je došao u sukob s kancelarom Lu Qijem, koji ga je 785. dao ubiti.

## Literatura

* Hucker, Charles O. (1985). *A Dictionary of Official Titles in Imperial China*. Stanford: Stanford University Press. ISBN 0-8047-1193-3.
* Yao Jinming; Ed. Zhu Boxiong (1998). *Zhong Guo Shu Hua Ming Jia Jing Pin Da Dian*. Zhejiang Edu Press. ISBN 7-5338-2769-4.
* McNair, Amy. (1998). *The Upright Brush: Yan Zhenqing's Calligraphy and Song Literati Politics*. Honolulu: University of Hawaii Press. ISBN 0-8248-2002-9.

## Vanjske veze

* Yan Zhenqing and his Calligraphy Gallery at China Online Museum
* Chinese Calligraphy: Images of steles and manuscripts
# Yingzao Fashi

Ilustracija iz knjige *Yingzao Fashi*
Yingzao Fashi (kineski: 營造法式; pinyin: *yíngzàofǎshì*; doslovno "Traktat o arhitektonskim metodama ili državnim građevinskim standradima") je tehnički traktat o arhitekturi i građevinarstvu kooga je napisao kineski pisac Li Jie(李誡; 1065–1110),, član Direktorata za građevine i izgradnju dinastije Song. Kao zapaženi arhitekt je između 1097. i 1100. revidirao ranije traktate o arhitekturi, te godine 1100. dovršio vlastitu knjigu, koju je potom predstavio caru Zhezonga. Tri godine kasnije je Zhezongov brat i nasljednik car Huizong, knjigu dao objaviti te je propisao kao skup pravila kojih se ubuduće moraju držati arhitekti, građevinari i zidari, kao i sve državne službe.

Li Jie je potom od Huizonga imenovan direktorom Građevina palače. Nakon toga je nadgledao izgradnju upravnih zgrada, stanova u palači, kapija, osmatračnica, te hrama predaka Songa i niza budističih hramova. Godine 1145. je Wang Huan izdao drugo izdanje Lijeve knjigfe. Treće izdanje je objavljeno 1222-1233 u Pingjiangu (današnji Suzhou), te kasnije rukom iskopirano u znamenitu Yongle enciklopediju i Siku Quanshu. Yingzao Fashi predstavlja najstariji kineski arhitektonski tekst koji se u potpunosti sačuvao do današnjih dana, a imao je izuzetan značaj za razvoj i standardizaciju kineske arhitekture u sljedećih nekoliko vijekova.

## Reference

## Literatura

* Needham, Joseph (1986). *Science and Civilization in China: Volume 4, Part 3*. Taipei: Caves Books, Ltd.
* Guo, Qinghua. "Yingzao Fashi: Twelfth-Century Chinese Building Manual," Architectural History: Journal of the Society of Architectural Historians of Great Britain (Volume 41 1998): 1–13.

## Vanjske veze

* Bracket Sets in the Yingzao Fashi
# University of Pennsylvania Press

| University of Pennsylvania Press |
| --- |
| Logo Penn Pressa |
| Matično društvo | Univerzitet u Pennsylvaniji |
| Status | aktivan |
| Osnovano | 26. 3. 1890. |
| Matična država |  Sjedinjene Države |
| Sjedište |  Philadelphia, Pennsylvania |
| Distribucija | međunarodna |
| Tip publikacija | knjige i naučni časopisi |
| Tematika | humanističke, društvene nauke, itd. |
| Web-stranica | www.upenn.edu/pennpress |

**University of Pennsylvania Press** (skr. **Penn Press**) je akademski nakladnik u američkom gradu Philadelphiji. Utemeljen je 26. 3. 1890. kao izdavački odsjek Pensilvanijskog univerziteta i predstavlja jednu od najstarijih izdavačkih kuća u Sjedinjenim Državama. Jedna od prvih izdanih knjiga bila je *The Philadelphia Negro: A Social Study* (1899) od utjecajnog sociologa i borca za prava crnaca W. E. B. Du Boisa. Glavna stručna područja na koje se Penn Press fokusira su američka historija i kultura, antropologija, historija (stari, srednji vijek, renesansa), arhitektura i umjetnost, ljudska prava, judaistika, te politologija. Ranih 2010-ih Penn Press je izdavao oko 120 novih naslova godišnje, dok je u svojoj historiji izdao oko 1500 knjiga.

## Naučni časopisi

University of Pennsylvania Press izdaje 13 naučnih časopisa:

|  |  |
| --- | --- |
| * *J19*
* *Change Over Time*
* *Dissent*
* *Early American Studies*
* *The Eighteenth Century*
* *Hispanic Review*
* *Humanity*
 | * *Journal of the Early Republic*
* *Journal for Early Modern Cultural Studies*
* *Journal of the History of Ideas*
* *The Jewish Quarterly Review*
* *Magic, Ritual, and Witchcraft*
* *Revista Hispánica Moderna*
 |

## Reference

## Vanjske veze

* (`en`) Službene stranice University of Pennsylvania Pressa
# Brill

| Brill |
| --- |
| Logo Brilla |
| Status | aktivan |
| Osnovano | 1683. |
| Osnivač | Jordaan Luchtmans |
| Matična država |  Nizozemska |
| Sjedište |  Leiden  Boston |
| Distribucija | međunarodna |
| Tip publikacija | knjige i naučni časopisi |
| Tematika | humanističke i društvene nauke, međunarodno pravo, itd. |
| Otisak | Global Oriental, Hotei Publishing, Brill Nijhoff, Brill Hes & De Graaf |
| Web-stranica | www.brill.com |

**Brill** (poznat i kao **E. J. Brill**, **Koninklijke Brill**, **Brill Academic Publishers**) je međunarodni akademski nakladnik utemeljen 1683. u nizozemskom gradu Leidenu. Ranih 2010-ih Brill je izdavao oko 700 novih knjiga i preko 200 naučnih časopisa godišnje. Sjedišta nakladnika nalaze se u Leidenu i američkom gradu Bostonu. Glavna stručna područja na koje se Brill fokusira su:

|  |  |  |
| --- | --- | --- |
| * Afričke studije
* Američke studije
* Biblijske studije i rano kršćanstvo
* Biologija
* Društvene nauke
* Historija
* Historija filozofije
 | * Historija štamparstva i kartografija
* Historija umjetnosti
* Humanističke nauke
* Islamistika
* Judaistika
* Lingvistika
* Ljudska prava
 | * Međunarodni odnosi
* Međunarodno pravo
* Nauka
* Orijentalistika
* Religijske studije i teologija
* Slavistika i evroazijski studiji
* Stari Istok i drevni Egipat
 |

## Vanjske veze

* (`en`) Službene stranice Brilla
# Ravnica

*Za ostale upotrebe, pogledajte Ravnica (razvrstavanje).*
Pampasi, poznate ravnice u Južnoj Americi.
**Ravnica** je oblik reljefa, tj. manji tip nizine, koja nije morfološki individualna i ograničena planinskim stranama. Prema strukturi i nastanku mogu biti: strukurne (nastale u horizontalnim ili blago nagnutim slojevima i predstavljaju ploče – Patagonija), zatim erozivne (nastale erozivnim radom u procesu zaravnjavanja) i akumulativne (nastale akumulacijom i taloženjem materijala na ušću rijeka, oko korita, na obalama mora, jezera, oceana i sl).

## Povezano

* Nizina
* Visoravan
* Prerija
* Savana
* Stepa

## Literatura

* D. Petrović, P. Manojlović (2003.): *Geomorfologija*, Geografski fakultet, Beograd.
# Batat

| Batat
 |
| --- |
|  |
| Cvijet batata
 |
| Naučna klasifikacija
 |
| Carstvo:
 | Plantae  |
| Divizija:
 | Magnoliophyta  |
| Razred:
 | Magnoliopsida  |
| Red:
 | Solanales  |
| Porodica:
 | Convolvulaceae  |
| Rod:
 | *Ipomoea*  |
| Vrsta:
 | I. batatas  |
| Dvojni naziv
 |
| Ipomoea batatas L. |

**Batat** (drugi nazivi: **batata, jam, slatki krumpir**) (lat. *Ipomoea batatas*) je višegodišnja biljka iz porodice Convolvulaceae.

Korijen i mlado lišće koriste se u prehrani. Može se kuhati, peći i pržiti. Sadrži mnogo škroba, vitamina A, C i B, željeza i kalcija te male količine šećera. Ima jako veliku nutricionističku vrijednost. Dobra je hrana i za dijabetičare. Potječe iz tropskih područja Južne Amerike. Ljudi ga upotrebljavaju već najmanje 5000 godina i danas je široka raširena kultura u tropskim krajevima svijeta. Najveći svjetski proizvođači su Kina (80% svjetske proizvodnje), Indonezija i Uganda. Najviše se jede po stanovniku na Solomonskim otocima (160 kg po osobi godišnje) i u Burundiju (130 kg po osobi godišnje).

Gomolj batata
U Hrvatskoj se komercijalno proizvodi od 2006. u Slatini. Najbolje uspijeva na temperaturi oko 25 °C. Osjetljiv je na niske temperature. Može uspijevati i u tlima siromašnim hranjivim tvarima. Koristi se i u prehrani životinja.
# Li Chongrun

| Li Chongrun
 |
| --- |
| *Krunski princ Yide*
 |
| Suprug/a
 | Gospa Pei (posthumno vjenčana)
 |
| Puno ime
 | Li Chongzhao (李重照) (po rođenju)
 |
| Posthumno ime
 | Krunski princ Yide (懿德太子)
 |
| Otac
 | Car Zhongzong od Tanga
 |
| Majka
 | Carica Wei
 |
| Rođen/a
 | 682
 |
| Umro/la
 | 8. oktobar 701. (dob: 18–19)
 |

**Li Chongrun** (李重潤) (682 – 8. oktobar 701), rođen kao **Li Chongzhao** (李重照), formalno **Krunski princ Yide** (懿德太子), bio je kineski carski princ iz dinastije Tang, odnosno Zhou dinastije pod caricom Wu Zetian. Bio je jedini sin cara Zhongzong (Li Zhe/Li Xian) i njegove druge supruge Carice Wei. Godine 701. je došao u nemilost svoje bake, carice Wu Zetian, kada je zajedno sa sestrom Li Xianhui (李仙蕙) i njenim suprugom Wu Yanjijem (武延基) počeo razgovarati o budućnosti caričinih ljubavnika Zhang Yizhija i Zhang Changzonga, koji su tada držali svu vlast. Kada je carica za to čula, sve troje su prisiljeni izvršiti samoubistvo. Posthumno je proglašen krunskim princom nakon što se njegov otac Zhongzong vratio na prijestolje 705. Sljedeće godine 706. otac mu je priredio svečani pogreb te njegove posmrtne ostatke pokopao u Qianling mauzoleju.

## Preci

## Reference

* *Knjiga Tanga*, vol. 86.[5] Arhivirano 2007-10-11 na Wayback Machine-u
* *Nova knjiga Tanga*, vol. 81.[6] Arhivirano 2008-02-19 na Wayback Machine-u
* *Zizhi Tongjian*, vols. 203, 207, 208.
# Xianyang

*Ovo je članak o gradu, za aerodrom v. Xi'an Xianyang međunarodni aerodrom*

| Xianyang 咸阳 |
| --- |
| Grad na razini prefekture |
| Transkripcija − kinesko |
|  • pojednostavljeno | 咸阳 |
|  • Tradicionalno | 咸陽 |
|  • Pinyin | Xiányáng |
|  |
|  |
|  Location of Xianyang Prefecture within Shaanxi |
| Opći podaci |
| Zemlja | Kina |
| Provincija | Shaanxi |
| Uprava |
| Ostale informacije |
| Vremenska zona | Kinesko standardno (UTC+8) |
| Web |  |

**Xianyang** (pojednostavljeni kineski: 咸阳; tradicionalni kineski: 咸陽; pinyin: *Xiányáng*; Sienyang; Hsienyang; je grad u kineskoj provinciji Shaanxi, nekoliko kilometara sjeverozapadno od današnjeg Xi'ana. Ima područje od oko 10.213 kvadratnih kilometara i 4,800.000 stanovnika.

## Reference

## Vanjske veze

* Official website of Xianyang Government Arhivirano 2020-11-24 na Wayback Machine-u

|  |  |  |
| --- | --- | --- |
| Prethodi: **Luoyang** | **Prijestolnica Kine** 221. pne.-206. pne.
 | Slijedi: **Chang'an** |
# 635.

|  |  |
| --- | --- |
| Milenijum:
 | 1. milenijum
 |
| Vjekovi:
 | 6. vijek – **7. vijek** – 8. vijek
 |
| Decenija:
 |  600-e  610-e  620-e  – 630-e –  640-e  650-e  660-e  |
| Godine:
 | 632 633 634 – **635** – 636 637 638
 |

Godina **635.** (**DCXXXV**) bila je redovna godina koja počinje u nedjelju u julijanskom kalendaru. Oznaka 635. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Sveti Aidan osniva samostan Lindisfarne u Nortumbriji (današnja sjeverna Engleska).
* Kineski historičar Yao Silian dovršava *Knjigu Lianga*.
* Bugarski vođa Kubrat protjeruje Avare s područja današnje Ukrajine.
* Nestorijanski kršćani se prvi put pojavljuju u Kini.

## Rođenja

* 23.5. – K'inich Kan B'alam II, vladar majanskog grada-države Palenque
* Yi Jing, kineski budistički redovnik i svjetski putnik (u. 713)
* Pippin od Herstala, majordom Austrazije (približni datum)

## Smrti

* 25.6. – Car Gaozu, prvi osnivač kineske dinastije Tang (r. 566)
* Wu Shihuo, otac Carice Wu
* Chen Shuda, bivši kineski princ dinastije Chen, kasnije služio kao kancelar dinastije Tang

## Reference
# Gok Turkijci

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Göktürk Turkijski Kaganat** |
| Kaganat
 |
|

|  |  |  |
| --- | --- | --- |
| ?  | **552–744** |  ?    ?    ? |

 |
| Položaj Turkijskog KaganataTurkijski Kaganat (zeleno) u početnim godinama. |
| **Glavni grad** | Ötüken (sveta planina)
 |
| **Jezik/ci** | sogdijanski (službeni za vrijeme Prvog kaganata staroturkijski (službeni za vrijeme Drugog kaganata)
 |
| **Religija** | Tengrizam
 |
| **Politička struktura** | Kaganat
 |
| **Kagan** |
|  - 551-553
 | Bumin Qaghan
 |
|  - 553-576
 | İstemi Yabghu
 |
| **Legislatura** | Kurultai *(Qurultay)* |
| **Historija** |  |
|  - Uspostava
 |  |
|  - Prestanak
 |  |

 |

**Gok Turkijci**, **Gokturkijci** ili **Kok Turkijci**, (staroturkijski:  *Türük* ili   *Kök Türük* ili  *Türük*; Nebeski Turkijci; mongolski: Хөх Түрэг) je bila nomadska konfederacija naroda u Unutrašnjoj Aziji u ranom srednjem vijeku. U kineskim izvorima se taj enitet navodi po imenom 突厥 (suvremeni kineski: Pinyin: *Tūjué*, Wade-Giles: *T'u-chüeh*, srednjokineski (Guangyun): *dʰuət-kĭwɐt*). Gok Turkijci su svoju državu stvorili pod Bumin Qaghanom 552. srušivši Rouran kao slavnu silu regije te preuzevši kontrolu nad unosnom trgovinom preko Puta svile.

Ta je država s vremenom preuzela vlast nad brojnim stepskim narodima Centralne Azije, i osvojila značajne teritorije. Dinastijski sukobi su, međutim, doveli do njenog raspada na Zapadni i Istočni Turkijski Kaganat. Potonji je oko 630. pao pod dominaciju kineske dinastije Tang; oko 681. je obnovljen, ali je nekoliko decenija kasnije poražen od Ujgura koji su stvorili Ujgurski Kaganat.

## Reference
# Wang Shichong

| Wang Shichong
 |
| --- |
| Rođenje i smrt: | nepoznato–621
 |
| Osobno ime: | Shìchōng (世充)
 |
| Datumi vladavine: | 25. maj 619–4. jun 621
 |
| Dinastija: | Zhèng (鄭)
 |
| Datumi ere: | 26. maj 619–4. jun 621
 |

*Ovo je kinesko ime; porodično ime je* Wang*.*
**Wang Shichong** (王世充) (? - 621), kurtoazno ime **Xingman** (行滿), bio je kineski general i kratkotrajni samozvani car u doba kolapsa dinastije Sui. U posljednjim godinama vladavine cara Yanga se istakao kao jedan od rijetkih generala koji je imao uspjeha u gušenju brojnih seljačkih i drugihg ustanaka. U proljeće 618. vijest o carevom ubistvu ga je zatekla u istočnoj prijestolnici Luoyangu, gdje je, zajedno sa tamošnjim velikodostojnicima imenovao princa Yang Tonga za novog cara. Odatle se uspješno borio protiv ustaničkog vođe Li Mija kome je preoteo veliki dio teritorija. Međutim, izgubivši povjerenje u mladog cara, i nakon niza zavjera, u proljeće 619. ga je svrgnuo i preuzeo prijestolje proglasivši novu dinastiju Zheng. Novi režim se, međutim, našao pod snažnim pritiskom novoosnovane dinastije Tang čije su snage 621. pod princom Li Shiminom (budući car Taizong) opsjele Luoyang. Wang je sklopio savez sa ustaničkim vođom Dou Jiandeom, ali su u kasno proljeće iste godine Douove snage, koje su trebale deblokirati Luoyang, poražene u bitci kod Hulaoa. Četiri dana kasnije se Wang predao; car Gaozu od Tanga je naredio da mu se poštedi život, ali je jedan od njegovih službenika po imenu Dugu Xiude (獨孤修德), ubio Wanga, kako bi osvetio svog oca, pogubljenog od strane Wanga nekoliko godina prije.

## Izvori

| Kraljevske titule
 |
| --- |
| Prethodi:  **Yang Tong od Suija**  |  **car Kine (Henan/Sjeverni Jiangsu/Sjeverni Anhui)**  619–621
 | Slijedi:  **Car Gaozu od Tanga**  |
# Xue Rengao

| Xue Rengao
 |
| --- |
| Rođenje i smrt: | –14. decembar 618
 |
| Osobno ime: | Réngǎo (仁杲) or Rénguǒ (仁果)
 |
| Datumi vladavine: | 3. septembar 618–30. novembar 618
 |
| Dinastija: | Qín (秦)
 |
| Datumi ere: | 13. maj 617–30. novembar 618
 |

**Xue Rengao** (薛仁杲) (? - 618), također poznat i kao **Xue Renguo** (薛仁果), je bio kratkotrajni car kineske države/dinastije Qin, nastale za vrijeme kolapsa dinastije Sui. Nju je godine 617. osnovao Xue Rengaov otac Xue Ju (car Wu). Oca je naslijedio nakon smrti u jesen 618. Xue Rengao se smatrao hrabrim, ali i okrutnim vojskovođom. Samo tri mjeseca nakon dolaska na prijestolje je prisiljen na predaju pred trupama novonastale dinastije dinastije Tang koju je vodio Li Shimin (kasniji car Taizong). Xue Rengao je ubrzo nakon toga pogubljen.

## Napomene

| Kineska carska porodica
 |
| --- |
| Prethodi: **Xue Ju (car Wu)** | **car Qina** 618
 | **Dinastija okončana** |
| **car Kine (Istočni Gansu)** 618
 | Slijedi: **Car Gaozu od Tanga** |
# Car Xuan od Zapadnog Lianga

| **(Xi) Liang Xuandi** ((西)梁宣帝)
 |
| --- |
| Porodično ime: | Xiao (蕭, xiāo)
 |
| Osobno ime: | Cha (詧, chá)
 |
| Hramsko ime: | Zhongzong (中宗, zhōng zōng)
 |
| Posthumno ime: | Xuan (宣, xuān), doslovno: "odgovorni"
 |

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

**Car Xuan od (Zapadnog) Lianga** ((西)梁宣帝) (519–562), osobno ime **Xiao Cha** (蕭詧), kurtoazno ime **Lisun** (理孫), bio je (sporni) car, odnosno princ iz kineske dinastije dinastije Liang. Bio je treći po redu sin Xiao Tonga, odnosno unuk cara Wua, osnivača dinastije. Za vrijeme dinastijskih sukoba koju su izazvale Hou Jingova pobuna i Wuova smrt 549. godine je poražen od strica Xiao Yija, te je vojsku i teritorije oko Xianyanga predao suparničkoj državi Zapadni Wei i postao njen vazal. Kada je državu Zapadni Wei naslijedila država Sjeverni Zhou, stavio joj se na raspolaganje i sudjelovao u pohodu protiv strica, koji je zarobljen i zadavljen. Godine 555. ga je država Sjeverni Zhou priznala kao legitimnog nasljednika dinastije Liang. Međutim, vodeći generali dinastije ga nisu htjeli priznati, a jedan od njih, Chen Baxian je 567. osnovao dinastiju Chen te počeo preuzimati Xuanove teritorije. Xuan je umro u proljeće 562. kada mu je teritorija svedena na okolicu grada Jianglinga. Kineski historičari su podijeljeni oko toga da li ga treba tretirati kao vladara u rangu cara ili tek kao marionetu Sjevernih dinastija.

| Kraljevske titule
 |
| --- |
| Prethodi: **Car Yuan od Lianga** | **Car dinastije Liang (Zapadna)** 555–562
 | Slijedi: **Car Ming od Zapadnog Lianga** |
| **car Kine (Centralni/zapadni Hubei)** 555–562
 |
| Prethodi:  **Xiao Zhuang (princ od Yongjije)**  |  **car Kine (Hunan)**  560–561
 | Slijedi:  **Car Wen od Chena**  |
# Supruga majka Cao

**Supruga majka Cao** (曹太妃, osobno ime nepoznato, ? - 562) bila je konkubina Xuana, cara kineske dinastije (Zapadni) Liang. Bila je majka krunskog princa Xiao Kuija, koji je 562. po očevoj smrti postao car. Umrla je iste godine kada i njen muž, a prije smrti joj je sin odao počast sa titulom "Supruga majka"; titulu carica majka je, pak, uživala bivša carica Wang, koja je bila redovna supruga cara Xuana.
# Car Ming od Zapadnog Lianga

| Car Ming od Zapadnog Lianga
 |
| --- |
| **car Zapadne dinastije Liang**  |
| Vladavina
 | 562–585
 |
| Prethodnik
 | car Xuan
 |
| Nasljednik
 | car Jing
 |
|  |
| Potomstvo
 | Xiao Cong, car Jing Xiao Huan, princ od Yixinga Xiao Zhuan, princ od Jinlina Xiao Jing, princ od Linhaija Xiao Xun, princ od Nanhaija Xiao Yang, princ od Yi'ana, markiz od Taoqiuja Xiao Yu, princ od Xin'ana, vojvoda of Songa Xiao, carica Min od Suija
 |
| Puno ime
 | Xiao Kui 蕭巋
 |
| Posthumno ime
 | **Kratko**: Ming (明, míng) "razumijevajući" **Puno**: Xiaoming (孝明, xiào míng) doslovno: "sinovljevski i razumijevajući"
 |
| Hramsko ime
 | Shizong (世宗)
 |
| Kuća
 | dinastija Liang
 |
| Otac
 | Car Xuan od Zapadnog Lianga
 |
| Majka
 | Supruga Cao
 |
| Rođen/a
 | 542
 |

**Car Ming od Zapadnog Lianga** ((西)梁明帝) (542–585), osobno ime **Xiao Kui** (蕭巋), kurtoazno ime **Renyuan** (仁遠), bio je nominalni/sporni car kineske dinastije Liang. Bio je praunuk njenog osnivača cara Wua, ali, kao i njegovom ocu caru Xuanu, vlast nije bila priznata od nekadašnjih podanika, odnosno svedena na područje oko Jianglinga, gdje je bio štićenik, odnosno marioneta sjevernokineske dinastije Sjeverni Zhou. Ming je na vlast došao 562. godine i historijski izvori ga opisuju kao učenog vladara. U datim okolnostima je uspio poboljšati život svojih podanika, pa čak i povećati teritoriju, a podrška generalu Yang Jianu u građanskom ratu mu je osigurala nastavak pokroviteljstva od strane nove dinastije dinastije Sui. Naslijedio ga je sin car Jing.

| Kraljevske titule
 |
| --- |
| Prethodi:  **Car Xuan od Zapadnog Lianga**  |  **car dinastije Liang**  562–585
 | Slijedi:  **Car Jing od Zapadnog Lianga**  |